Cryptia
Cryptia (Graece κρυπτεία a verbo κρύπτω, id est lateo) est institutio Spartana ad rem militarem spectans et parum nota quae tamen multas disputationes apud eruditos suscitavit. Secundum Plutarchum adulescentes acuta mente insignes nonnumquam a ducibus rus mittebantur pugione et cibo tantum instructi ubi per diem locis tectis soli laterent (quae causa cur kryptia Graece diceretur hoc munus) e quibus nocte exeuntes hilotas adorirentur et occulte robustissimos quosque et fortasse etiam maxime seditiosos interficerent. Plutarchus ab illo more abhorrebat quo Lycurgum purgare conabatur. Multi moderni anthropologia adhibita et ritibus Africanarum tribuum comparatis hunc efferatum morem ritum transitionis in militiam adultam fuisse interpretantur. Fortasse tamen cum in alio loco vocabulum 'cryptia' exploratorum quorundam munus apud exercitum designet, fortasse mera exercitatio fuit qua futuri exploratores mediis in hostibus latere et agere discerent. In Legibus Plato Cryptiam velut probationem tolerantiae et constantiae describebat.

Notae

Plura legere si cupis 
 Paul Cartledge, "Krypteia". In: Der Neue Pauly, 1999
 Jean-Christophe Couvenhes, "Les kryptoi spartiates", Dialogues d'histoire ancienne , 2014 Suppl. 11 ː 45-76
 Jean Ducat, La cryptie en question, in Esclavage, Guerre, Économie en Grèce ancienne ː Hommages à Yvon Garlan, Presses Universitaires de Rennes, 1997 ː 43-74
 Spartan Education: Youth and Society in the Classical Period, Classical Press of Wales, 2006 Recensio critica
 Henri Jeanmaire, « La kryptie lacédémonienne », Revue des études grecques, 1913 ː 121-150
 Hermann Koechly, Cryptia : De Lacedæmoniorum cryptia commentatio, Lipsiae, 1835.
 Stefan Link, "Zur Entstehungsgeschichte der spartanischen Krypteia". Klio, 2006(88) ː 34–43.
 Edmond Lévy, « La kryptie et ses contradictions », Ktèma, 1988(13) ː 245–252
 Brandon D. Ross, "Krypteia : A Form of Ancient Guerrilla Warfare", Grand Valley Journal of History, 2012 ː 1.2.4.
 Pierre Vidal-Naquet, Le Chasseur noir. Formes de pensée et formes de société dans le monde grec, Paris, La Découverte, 1991
 Retour au chasseur noir in Mélanges Pierre Lévêque. Tome 2 : Anthropologie et société, 1989 ː 387-411

Sparta
Ritus Graeci antiqui
Res militares Graecae antiquae